สังคมข่าวหุ้น
**ตลาดหุ้นไทย ดัชนีผันผวนตลอดทั้งวัน อยู่ในแดนบวกและสลับกันไป หลังไร้ปัจจัยบวกใหม่ ๆ เข้ามาสนับสนุน ส่วนปัจจัยลบยังเป็นเรื่องเดิมทั้งปัญหาของอาร์เจนตินา ตุรกี และเรื่องสงครามทางการค้า หรือ เทรดวอร์ ที่สหรัฐฯ ชวนหาเรื่องกับประเทศต่าง ๆ ไปทั่ว โดยยังมีท่าทีอันแข็งกร้าวต่อไป
4 ก.ย. 2561

คาเฟอีน
**ตลาดหุ้นไทย ดัชนีผันผวนตลอดทั้งวัน อยู่ในแดนบวกและสลับกันไป หลังไร้ปัจจัยบวกใหม่ ๆ เข้ามาสนับสนุน ส่วนปัจจัยลบยังเป็นเรื่องเดิมทั้งปัญหาของอาร์เจนตินา ตุรกี และเรื่องสงครามทางการค้า หรือ เทรดวอร์ ที่สหรัฐฯ ชวนหาเรื่องกับประเทศต่าง ๆ ไปทั่ว โดยยังมีท่าทีอันแข็งกร้าวต่อไป
**น่าจับตาสำหรับตัวเลขเงินเฟ้อเดือนสิงหาคมที่ผ่านมา ที่ขยับขึ้นมาเป็น 1.62% และแนวโน้มในช่วงที่เหลือของปีนั้น บรรดานักวิเคราะห์ต่างมองว่า น่าจะขยับสูงขึ้นไปอีก จากราคาน้ำมันยังทรงตัวระดับสูง และราคาอาหารและเครื่องดื่ม ซึ่งก็น่าจะเป็นปัจจัยกดดันให้แบงก์ชาติอาจตัดสินใจขยับอัตราดอกเบี้ยนโยบายขึ้นอีก 0.25% เร็วกว่าที่ตั้งเป้าไว้ว่า น่าจะขยับขึ้นในช่วงต้นปี 2562 สถานการณ์แบบนี้ส่งผลดีของหุ้นกลุ่มธนาคารนำโดย KBANK BBL และ SCB
**ราคาหุ้น CPALL ลงมาปิดแนวรับสำคัญพอดี คือ 67.00 บาท แต่ก็คงไม่มีใครตอบได้ว่า ราคาจะปรับลงมามากกว่านี้ไหม ขณะที่นักลงทุนส่วนใหญ่ต่างไปกางมุ้งรอรับแถว ๆ 65.00 บาท เพราะมองว่าน่าจะเป็นระดับราคาที่ค่อนข้างปลอดภัย หลังจากราคาหุ้นเคลื่อนไหวระหว่าง 67.50-68.50 บาทมาหลายวันทำการ และแนวโน้มยังเป็นไซด์เวย์ดาวน์  ส่วนตัวหุ้นเองก็ยังไม่มีข่าวใหม่เข้ามาสนับสนุนราคาอะไรมากนัก
**IRPC ราคาดิ่งลงมาปิด 6.85 บาทตามนัดเป๊ะ ๆ มาก หลังจากขึ้นเครื่องหมาย XD เมื่อวานนี้ แม้ราคาเป้าหมายของนักวิเคราะห์จะให้ไว้เกินรกว่าราคาปัจจุบันค่อนข้างมาก หรือมีอัพไซด์สูง แต่ธรรมชาติของหุ้น IRPC เวลาปรับขึ้นนั้น ค่อนข้างช้า ขณะที่ก่อนหน้านี้ ราคาได้ปรับขึ้นมาพอสมควรแล้วด้วย หลังปลดห่วงเรื่องฟ้องอดีตนายกฯ ทักษิณ ชินวัตร ก็ต้องมาลุ้นกันต่อไปว่า ราคาจะผ่าน 7.00 บาทได้เมื่อไหร่ หากผ่านไปได้ ก็คงได้ไปกันต่อ IAA Consensus อยู่ที่ 8.00 บาท
**บิวตี้ฯ BEAUTY ราคาหุ้นถูกกระชากลงช่วงท้ายตลาดมา 2 วันทำการติดต่อกัน อย่างวานนี้ ราคาแกว่งอยู่แถว ๆ 10.80-11.00 บาท อยู่เกือบค่อนวัน ก้อนจะถูกทุบลงมา ทำให้วูบไปอีก 0.30 บาท ปิดที่ 10.50 บาท เปลี่ยนแปลง 2.78% มูลค่าซื้อขาย 1,651 ล้านบาท สำหรับราหุ้นบิวตี้ฯ มีเป้าหมายสูงสุด 14.00 บาท ต่ำสุด 7.00 บาท และค่าเฉลี่ยอยู่ที่ 12.05 บาท ก็ถือว่ามีอัพไซด์อยู่อีกเยอะ ส่วนแนวโน้มไตรมาส 3 นี้ นักวิเคราะห์มองว่าจะออกมาดีกว่าไตรมาส 2
**หุ้น AMANAH วิ่งเป็นปลากระดี่ได้น้ำ หลังคณะรัฐมนตรีอนุมัติให้กระทรวงการคลังเพิ่มทุน 1.61 หมื่นล้านบาทกับธนาคารอิสลามฯ หรือ ไอแบงก์ ทำให้ถูกมองว่าจะเป็นผลดีของหุ้นอะมานะฮ์ฯ ที่จะได้รับสินเชื่อในอัตราดอกเบี้ยต่ำ แล้วนำไปปล่อยต่อ โดยเฉพาะสินเชื่อจำนำทะเบียนรถที่กำลังสร้างรายได้ให้กับอะมานะฮ์อย่างมาก โดยปัจจุบันอะมานะฮ์มีการขอสินเชื่อจากไอแบงก์อยู่ราว ๆ 2 พันล้านบาท ขณะที่สถานการณ์ของไอแบงก์เองก็ถือว่าดีขึ้น แม้ว่า BIS Ratio จะยังติดลบอยู่บ้าง
**บมจ.เมืองไทยประกันภัย นำโดย “นวลพรรณ ล่ำซำ” กรรมการผู้จัดการ และประธานเจ้าหน้าที่บริหาร  เปิดตัว Muang Thai Friends Club (เมืองไทย เฟรนด์ส คลับ) คลับที่มอบความสุข และสิทธิพิเศษมากมายจากเพื่อนถึงเพื่อน ภายใต้คอนเซ็ปต์ “Your Friend Forever เพื่อน…ที่พร้อมดูแลกันตลอดไป” ที่มาพร้อม “Member Card” และ การใช้งานผ่าน Application “Muang Thai Friends” พร้อมส่งมอบความพิเศษครั้งนี้กับคอนเสิร์ตแทนคำขอบคุณจากใจ…เมืองไทยประกันภัย ครั้งที่ 10 อัสนี-วสันต์ “แทนคำนั้น” ที่จัดขึ้นเมื่อวันอาทิตย์ที่ 2 ก.ย.ที่ผ่านมา และประสบความสำเร็จด้วยดี